इंदौर के होल्कर स्टेडियम में अपनी 118 रनों की पारी के दौरान रोहित ने 10 छक्के लगाए और इस मामले में उन्होंने युवराज सिंह के 7 छक्कों के भारतीय रिकॉर्ड को तोड़ दिया. युवराज ने 2007 में इंग्लैंड के खिलाफ और 2012 में पाकिस्तान के खिलाफ यह रिकॉर्ड बनाया था. टी-20 इंटरनेशनल की एक पारी में सर्वाधिक छक्कों का वर्ल्ड रिकॉर्ड ऑस्ट्रेलिया के एरॉन फिंच के नाम है, जिन्होंने साल 2013 में इंग्लैंड के खिलाफ 14 छक्के लगाए थे.